|  |
| --- |
|  |
| Til høringsparterne på vedlagte høringsliste | 30. august 20182017-6394 |

**Høring over udkast til bekendtgørelse om Trafik-, Bygge- og Boligstyrelsens opgaver og beføjelser, klageadgang og kundgørelse af visse af Trafik-, Bygge- og Boligstyrelsens forskrifter**

Transport-, Bygnings- og Boligministeriet sender hermed vedlagte udkast til bekendtgørelse om Trafik-, Bygge- og Boligstyrelsens opgaver og beføjelser, klageadgang og kundgørelse af visse af Trafik-, Bygge- og Boligstyrelsens forskrifter i høring.

Udkastet er en revision af den eksisterende bekendtgørelse nr. 453 af 11. maj 2017 om Trafik-, Bygge- og Boligstyrelsens opgaver og beføjelser, klageadgang og kundgørelse af visse af Trafik-, Bygge- og Boligstyrelsens forskrifter.

Med ændringerne delegeres visse af transport-, bygnings- og boligministerens kompetencer, primært nye kompetencer som følge af ny lovgivning, navnlig inden for følgende områder:

* Luftfartsloven
* Taxiloven
* Lov om trafikselskaber
* Godskørselsloven
* Lov om infrastruktur for alternative drivmidler
* Lov om sikkerhed i net- og informationssystemer i transportsektoren

Flere af de delegerede kompetencer har hidtil været tillagt Trafik-, Bygge- og Boligstyrelsen ved brevdelegation.

Eventuelle spørgsmål kan rettes til kontorchef Lars Damkjær Jespersen på 4171 2776 eller ldj@trm.dk.

Bemærkninger skal sendes til Transport-, Bygnings- og Boligministeriet **senest den 14. september 2018.**

Med venlig hilsen

Nina Birtø

Fuldmægtig